Болгар

Болгар (Булгар; рус. Болгар, Булгар) је град у Русији, административно средиште Спаског региона у Републици Татарстану, која се налази на левој обали реке Волга је, 140 км од главног града Казања. Има око 8.000 становника. Саверемени град је основан 1781. од села Спаск. У периоду 1926—1935. се зове Спаск Тататарски, 1935 је преименован у Кујбишев у част руског револуционара Валеријана Кујбишева. Године 1991. град је узео име Болгар (Булгар) у помен древне престонице Болгара Великог, државе волшко-камских Бугара, која се простирала око доњег тока реке Кама и средњег тока реке Волге, чије се рушевине налазе недалеко од града. У 10. веку град доживљава велики процват, Био је највеће тржиште на Волги и трговао је и са Истоком и Западом. Од друге поливине 13. века један је од важних градова Златне хорде. Из тог времена сачувани су остаци архитектонских споменика: џамија, маузолеји, водовод, мостови и др. Од 2010. године, на иницијативу и под покровитељством првог председника Републике Татарстан, Минтимера Шајмиева, у Болгару је започета реализација великоразмерних пројеката националне фондације за очување и развој Болгара и Свијажска „Оживљавање”, која обухвата реконструкцију историјских локација и изградњу нових културних и инфраструктурних објеката. Изграђена је нова зграда саборне „Беле џамије” (која је по стилу слична џамији Кул Шариф у Казању, али је мањих димензија), комплекс речне луке, хотели и експозиционо-информативни центар музеј-парка, Музеј хлеба са млином и пекаром, музеј занатства са ковачницом и други објекти. Географија Град се налази на левој обали Волге, 83 км јужно од Казања (копненим путем — 175 км). Становништво Према прелиминарним подацима са пописа, у граду је 2010. живело становника, (%) више него 2002. Етнички састав: Руси — 83,4%, Татари — 12,9%, Чуваши — 2,1%. Религија Главне верске заједнице града су православно хришћанство (Чистопољска епархија Руске православне цркве) и ислам (сунизам). Православни храмови: црква Светог Аврама Болгарског чудотворни извор Светог Аврама Болгарског и Владимирског чудотворца Тројицки молитвени дом Успењска црква на територији Болгарског музеј-парка Џамије: Бела џамија Дана 4. септембра 2017. у Болгару је званично отворена Болгарска исламска академија Инфраструктура У близини савременог града налази се Државни историјски и археолошки музеј-парк Болгар, коме се планира доделити федерални статус, а такође је укључен и у списак светских културних споменика УНЕСКО-а. Претпоставља се да ће древно насеље Болгар и град Болгар постати нови регионални туристички центар. Саобраћај Речна лука прима путничке бродове, који плове дуж руте Казањ—Болгар. Привреда У граду је развијена пекарска индустрија. Знаменитости Болгарски музеј-парк који подразумева: Остаци земљаних утврђења и ровова (крај 14—15. века) Северни маузолеј Источни маузолеј Црна палата Бела палата Ханска гробница Саборна џамија Велики минарет (реконструкција) Мали минарет Успенска црква бившег Успенског манастира (из 1732. године), сада — привремено историјско-археолошки музеј Музеј болгарске цивилизације Музеј Курана Дом лекара Музеј дворјанства Музеј чаја Музеј Абдуле Алиша Музеј речног града Музеј хлеба Види још Списак градова у Русији Референце Литература Опћа енциклопедија ЈЛЗ Загреб (1997). стр. 593 Спољашње везе